Εντοπισμός GPS, GSM τηλεειδοποίηση συναγερμού, τηλεχειρισμός GSM
AUTOGUARD-GPS
Το AUTOGUARD GPS είναι μια συσκευή εντοπισμού, τηλεειδοποίησης και τηλεχειρισμού μέσω του δικτύου GSM και κάνει τις παρακάτω λειτουργίες.
· Έχει ενσωματωμένο GPS και μας ενημερώνει για την θέση του οχήματος όταν το ζητήσουμε ή αυτόματα όταν μετακινηθεί το όχημα (και έχουμε οπλίσει τον έλεγχο θέσης).

· Το μήνυμα που στέλνει περιέχει τις συντεταγμένες σε μορφή που την καταλαβαίνουν τα κινητά που έχουν χάρτες και μας δείχνουν τη θέση πάνω στο χάρτη. Και επιπλέον με τη θέση, οδό, αριθμό, περιοχή και ταχυδρομικό κώδικα.
· Συνδέεται με τον υπάρχοντα συναγερμό και μας ειδοποιεί με SMS ή με κλήση στο κινητό ή το σταθερό τηλέφωνό μας όταν χτυπήσει η σειρήνα του συναγερμού.
· Έχει είσοδο για διακόπτη SOS για να ειδοποιήσει και να ενημερώσει για τη θέση του οχήματος τα τηλεφώνα που θέλουμε, με SMS ή με κλήση. 
· Έχει εξόδους που μπορούμε να ενεργοποιήσουμε με μηνύματα, και να τις χρησιμοποιήσουμε όπως θέλουμε, π.χ. για να σβήσουμε τον κινητήρα, να ενεργοποιήσουμε την σειρήνα κτλ.
· Μας ειδοποιεί με SMS όταν η τάση της μπαταρίας πέσει κάτω από 11.5 V (ή κάτω από 23 V για τα φορτηγά).
 1.
Εγκατάσταση

1.1
Τοποθέτηση κάρτας SIM  

Αφού αφαιρέσετε τον κωδικό PIN της κάρτας SIM, (χρησιμοποιώντας ένα κινητό τηλέφωνο) τοποθετείστε τη στη συσκευή. Η κάρτα μπαίνει από σχισμή στο πλάι. Σπρώξτε τη μέχρι να ακούσετε ένα κλικ. Για να την αφαιρέσετε, πιέστε λίγο προς τα μέσα με ένα νόμισμα. Θα ακουστεί ένα κλικ και η κάρτα θα πεταχτεί έξω.

Συνδέσεις

Η συσκευή παίρνει τάση τροφοδοσίας από 6 μέχρι 30 VDC. Η κατανάλωσή της είναι 30 mA σε ηρεμία και 100 mA όταν επικοινωνεί. Οι συνδέσεις γίνονται όπως φαίνεται στο Σχήμα 1.

Οι έξοδοι είναι open-collector με δυνατότητα 500 mA. Οι είσοδοι έχουν ενσωματωμένη αντίσταση που τις πάει στα 4 V και θέλουν μια ψυχρή επαφή με τα 0V για να ενεργοποιηθούν.
Οι είσοδοι και έξοδοι έχουν προγραμματιστεί να κάνουν τις παρακάτω λειτουργίες:

Η εξοδος 1 δεχεται ρελε, ο οποίος μπορεί να συνδεθεί για να κόβει την τάση του πολλαπλασιαστή και να ακινητοποιεί το όχημα. Στην εξοδο 2 μπορει να συνδεθεί ένα LED το οποίο θα ανάβει όσο έχουμε οπλίσει τον έλεγχο θέσης (ομάδα D). Οι έξοδοι 3, 4 και 5 ενεργοποιούνται όσο οι ομάδες C, B και A αντίστοιχα είναι οπλισμένες και μπορούμε να συνδέσουμε και εκεί LED.
Στην εισοδο 2 συνδέεται διακόπτης  SOS και στην είσοδο 3 η έξοδος alarm του συναγερμού. Στην είσοδο 4 συνδέουμε διακόπτη ή την έξοδο όπλισης του συναγερμού για να οπλίζει τον έλεγχο θέσης.

Οι υπόλοιπες έξοδοι και είσοδοι είναι ελεύθερες για άλλη χρήση.
2. 
Προγραμματισμός

Η συσκευή παραδίδεται προ-προγραμματισμένη και το μόνο που χρειάζεται είναι να καταχωρηθούν τα νούμερα των τεσσάρων τηλεφώνων που θα ειδοποιούνται. Αυτό γίνεται στέλνοντας μηνύματα με τις κατάλληλες εντολές προγραμματισμού. Οποίος θέλει να ασχοληθεί ποιο πολύ με τον προγραμματισμό και τις επιπλέον δυνατότητες της συσκευής μπορεί να μελετήσει τις οδηγίες χειρισμού του GMC 67.
 2.1
Προγραμματισμός μέσω SMS
Γίνεται στέλνοντας μηνύματα από κινητό. Το κάθε μήνυμα μπορεί να περιέχει αρκετές εντολές, αλλά δεν πρέπει να έχει πάνω από 60 χαρακτήρες και πρέπει να αποτελείται από αριθμούς, σύμβολα και λατινικούς χαρακτήρες (όχι Ελληνικά). 

Π.χ. με το παρακάτω μήνυμα δίνουμε το νούμερο 2, και ορίζουμε τι ειδοποιήσεις θα παίρνει το νούμερο 1.

#22*6981234567#25*1111 1000#.

Εντολές προγραμματισμού από SMS δέχεται η συσκευή όταν:

· Εάν δεν έχει καταχωρηθεί το νούμερο 1, δέχεται εντολές από όλα τα τηλέφωνα.

· Εάν έχει καταχωρηθεί το νούμερο 1, δέχεται εντολές μόνο από τα καταχωρημένα νούμερα.

· Εάν ξεκλειδώσουμε τον προγραμματισμό δέχεται εντολές από όλα τα τηλέφωνα.

Εάν προγραμματίζουμε από τηλέφωνο το οποίο δεν θα καταχωρηθεί, τότε η εντολή  #21*Χ…Χ# (που καταχωρεί το νούμερο 1) πρέπει να είναι στο τελευταίο SMS προγραμματισμού που θα στείλουμε.

2.2.
Κωδικός και ξεκλείδωμα προγραμματισμού μέσω SMS

Για να ξεκλειδώσουμε τον προγραμματισμό μέσω SMS στέλνουμε με ένα από τα 4 τηλέφωνα που έχουν καταχωρηθεί το SMS:

#63*111#

όπου 111 ο κωδικός ξεκλειδώματος.

Ο κωδικός ξεκλειδώματος μπορεί να αλλάξει με την παρακάτω εντολή.

#59*ΧΧΧ#

όπου ΧΧΧ ο νέος κωδικός. (ΧΧΧ από 000 μέχρι 255).

Π.χ στέλνουμε: #59*135#, από εδώ και πέρα ξεκλειδώνουμε με το μήνυμα  #63*135#.  Για να κλειδώσουμε ξανά τον προγραμματισμό στέλνουμε την εντολή 63 με λάθος κωδικό.

2.3
Καταχώρηση αριθμών τηλεφώνων χρηστών

Καταχωρούμε τα νούμερα με τις εντολές 21, 22, 23 και 24, π.χ.
Καταχωρούμε το νούμερο 1  στέλνοντας:  #21*6979901111#. 

Καταχωρούμε και τα 4 νούμερα στέλνοντας : #21*6979901111#22*6979901122#23*6979901133#24*6979901144#  .

2.4 Ειδοποιήσεις χρηστών.
Οι αιτίες που προκαλούν αποστολή ειδοποιήσεων στους χρηστές μοιράζονται σε τέσσερις ομάδες, τις A.B.C και  D. Ο υπάρχων προγραμματισμός της συσκευής μοιράζει τις αιτίες όπως παρακάτω:

A. Χτύπημα  συναγερμού.

B. Ενεργοποίηση διακόπτη SOS.

C. Ενεργοποίηση άλλης εισόδου, ή χαμηλή τάση μπαταρίας.

D. Μετακίνηση οχήματος  (GPS).

Μπορούμε να ρυθμίσουμε την συσκευή έτσι ώστε ανάλογα τι έχει συμβεί να ειδοποιεί διαφορετικά τηλεφωνά. Αυτό γίνεται με τις παραμέτρους 25, 26, 27 και 28 για τα νούμερα 1, 2, 3 και 4 αντίστοιχα.

Η κάθε παράμετρος αποτελείται από 8 ψηφία. Τα 4 πρώτα καθορίζουν την αποστολή SMS (το πρώτο για την ομάδα Α, το δεύτερο για την Β κτλ) και τα 4 τελευταία την κλήση με την ίδια σειρά. Το κάθε ψηφίο μπορεί να είναι 0 (όχι) ή 1 (ναι). Δίνουμε παραδείγματα.

#25*1111 1111# 
Το νούμερο 1 θα λάβει SMS και θα του γίνει κλήση για όλες τις αιτίες.

#26*0101 0000# 
Το νούμερο 2 θα λάβει SMS όταν ενεργοποιηθεί ο διακόπτης SOS ή μετακινηθεί το όχημα.

#27*1010 0100# 
Το νούμερο 3 θα λάβει SMS όταν χτυπήσει ο συναγερμός ή από ομάδα C. και θα του γίνει κλήση όταν ενεργοποιηθεί ο διακόπτης SOS.
#28*1000 1000# 
Το νούμερο 4 θα λάβει SMS και θα του γίνει κλήση όταν χτυπήσει ο συναγερμός.
2.6
Έλεγχος τάσης τροφοδοσίας και αισθητήριο επιτάχυνσης (G sensor).
Οι λειτουργίες αυτές ελέγχονται από την παράμετρο: #64*KLM#
Η συσκευή ελέγχει συνεχώς την τάση τροφοδοσίας και όταν είναι κάτω από 11.5 ή από 23 V μπορεί να στείλει μήνυμα με ειδοποίηση για χαμηλή μπαταρία. Οι τιμές του K από 0 μέχρι 3 και ορίζουν την ομάδα (A μέχρι D αντίστοιχα) που ανήκει ο έλεγχος τάσης. Εάν το K=4 δεν στέλνεται ειδοποίηση.
Η συσκευή μπορεί να διαθέτει (προαιρετικά) αισθητήριο επιτάχυνσης, το αισθητήριο αυτό ανιχνεύει μετακίνηση και αλλαγή κλίσης του οχήματος. η ευαισθησία του ρυθμίζεται με το L που παίρνει τιμές από 0 μέχρι 7, Όσο μεγαλύτερο είναι τόσο ποιο ευαίσθητο γίνεται το αισθητήριο, το 0 απενεργοποιεί το αισθητήριο. Όταν ανιχνευτεί κίνηση, το GPS θα φύγει από την κατάσταση χαμηλής κατανάλωσης και θα σταλεί ειδοποίηση στα τηλέφωνα. 

Ο αριθμός M παίρνει τιμές από 0 μέχρι 3 και ορίζει την ομάδα (A μέχρι D αντίστοιχα) που ανήκει το αισθητήριο.

2.7
Ρύθμιση ελέγχου θέσης (geo fence) για αυτόματη αποστολή στίγματος

Όταν το GPS είναι οπλισμένο, τότε ελέγχει συνεχώς την θέση του οχήματος και εάν αυτή έχει αλλάξει, στέλνει μήνυμα με την νέα θέση. Η λειτουργία αυτή ρυθμίζεται με την παρακάτω παράμετρο:

#57*D N L T#

D 
Η μεταβολή απόστασης για την οποία θα στέλνεται μήνυμα.

N
Κάθε πόσο χρόνο θα στέλνεται μήνυμα όταν το όχημα έχει κινηθεί κατά απόσταση D από το σημείο που έγινε η όπλιση του GPS.
L
Κάθε πόσα λεπτά θα γίνεται έλεγχος της 
θέσης σε λειτουργία χαμηλής κατανάλωσης. 

T
Μετά από πόσο χρόνο ακινησίας το GPS θα πάει αυτόματα σε λειτουργία χαμηλής κατανάλωσης.

Οι τιμές που παίρνουν οι παράμετροι αυτοί και οι άξιες που αντιστοιχούν δίνεται από τον Πίνακα 4.

	Πίνακας 4. Τιμές και αντίστοιχες αξίες παραμέτρου 57.

	ΤΙΜΗ
	D
	N
	L
	T

	
	Απόσταση ασφαλείας
	Ρυθμός αποστολής στίγματος
	Έλεγχος σε χαμηλή κατανάλωση
	Χρόνος για χαμηλή κατανάλωση

	0
	60 m
	1 min
	15 min
	20 hours

	1
	120 m
	3 min
	60 min
	30 hours

	2
	180 m
	8 min
	3 hours
	50 hours 

	3
	300 m
	20 min
	8 hours
	5  days


Εάν καθορίσουμε #57*1 2 2 3# η συσκευή θα ελέγχει συνεχώς την θέση του οχήματος και εάν αυτή έχει αλλάξει πάνω από 120 μέτρα (D=1) μας στέλνει την θέση του οχήματος. Κατόπιν, όσο το όχημα είναι πάνω από αυτή την απόσταση θα στέλνει τη νέα θέση κάθε 8 λεπτά (N=2). Θα πάει σε λειτουργία χαμηλής κατανάλωσης αυτόματα μετά από 5 μέρες ακινησίας (T=3). Τότε θα ελέγχει τη θέση κάθε 3 ώρες (L=2) και μετά θα διακόπτει τη τροφοδοσία του GPS. 

Το GPS πάει σε λειτουργία χαμηλής κατανάλωσης μετά από προκαθορισμένο χρόνο που η μηχανή είναι σβηστή ή όταν στείλουμε κατάλληλο μήνυμα. Όταν η μηχανή είναι σε λειτουργία ή διαπιστώσει μετακίνηση τότε πάει αυτόματα σε κανονική λειτουργία.
3.
Χειρισμός συσκευής
Την συσκευή την ελέγχουμε στέλνοντας εντολές με μηνύματα και κάνοντας κλήσεις σε αυτή. Επίσης μπορούμε να συνδέσουμε διακόπτη για όπλιση του έλεγχου θέσης και διακόπτη SOS στις εισόδους της.

3.1
Χειρισμός με μηνύματα

Υπάρχουν σταθερά κείμενα μηνυμάτων που ελέγχουν τις λειτουργίες της συσκευής και προγραμματιζόμενα κείμενα που ελέγχουν τις εξόδους. 
Τα σταθερά κείμενα μηνυμάτων είναι:

 ‘REPORT’
Αίτηση για αποστολή αναφοράς.

 ‘OPLISI’ 
Όπλισε ομάδες. 

 ‘AFOPLI’.
Αφόπλισε ομάδες
 ‘GPSON’ 
Όπλισε έλεγχο θέσης.
 ‘GPSLOW’ 
Βάλε GPS σε κατάσταση χαμηλής κατανάλωσης.

 ‘GPSOFF’
Αφόπλισε έλεγχο θέσης
 ‘GPSPOS’
Στείλε θέση οχήματος

Τα μηνύματα όπλισης / αφόπλισης παίρνουν μέχρι 4 γράμματα που ορίζουν τις ομάδες που θα οπλιστούν-αφοπλιστούν. Εάν δεν βάλουμε κανέναν αριθμό οπλίζουν / αφοπλίζουν όλες τις ομάδες. Π.χ.
OPLISI AΒC 
όπλισε τις ομάδες A, Β και C
AFOPLI 
Αφόπλισε όλες τις ομάδες
Παρατήρηση. Το ‘GPSON’ και το ‘OPLISI D’ κάνουν την ίδια λειτουργία, όπως επίσης τα ‘GPSOFF’ και ‘AFOPLI D’

Μπορούμε να ενεργοποιούμε ή απενεργοποιούμε κάποια από τις 7 εξόδους στέλνοντας ένα μήνυμα με την ονομασία που δώσαμε στην ενεργοποιημένη ή απενεργοποιημένη έξοδο.

MOTOROF
Σβήσε τον κινητήρα
MOTORON
Κινητήρας μπορεί να ξεκινήσει
OUT6ON
Έξοδος 6 ON

OUT6OF
Έξοδος 6 OFF
Προσθέτοντας τον χαρακτήρα # στο τέλος της εντολής, θα έχουμε αυτόματα αποστολή μηνύματος αναφοράς σαν επιβεβαίωση. Π.χ.
OPLISI# AC 
όπλισε τις ομάδες A και C και στείλε μήνυμα αναφοράς για επιβεβαίωση. 

GPSLOW# 
βαλε GPS σε κατάσταση χαμηλής κατανάλωσης και στείλε μήνυμα αναφοράς. 
MOTOROF#
σβήσε κινητήρα και στείλε μήνυμα αναφοράς.
3.2
Χειρισμός με  κλήσεις
Οι εισερχόμενες κλήσεις κάνουν διάφορες λειτουργίες ανάλογα με τον αριθμό των κουδουνισμών και την τιμή που έχουμε βάλει στην παράμετρο 45. Για λεπτομέρειες δείτε τις οδηγίες χειρισμού του GMC 67.
Η συσκευή είναι προ-προγραμματισμένη έτσι ώστε κάνοντας κλήση μέχρι 4 κουδουνισμούς να στείλει θέση οχήματος και με πανω από 5 κουδουνισμούς να στείλει αναφορά.






Σχήμα 1: Συνδέσεις του AUTOGUARD GPS

